joelniklaus/EU_Wikipedias huggingface dataset:
Charles D. Albury

Charles Donald ”Don” Albury (12. lokakuuta 1920, Miami Florida – 23. toukokuuta 2009, Orlando Florida) oli Yhdysvaltain ilmavoimien kapteeni. Hän osallistui Boeing B-29 -pommikoneiden testiohjelmiin ja toimi Charles Sweeneyn ohella koelentäjänä. Albury värvättiin myöhemmin Projekti Silverplateen, joissain mainittu myös Projekti Albertaan. Vuonna 2009 kuollut Albury oli viimeisiä elossa olleita Hiroshiman ja Nagasakin pommilentäjiä.

Albury oli Great Artistessa mukana ja todisti Hiroshiman tuhoa. Hän kuvaili näkemisiään sekä vaarallisina, mutta myös hyvin kauniina - nähdessään kaikki sateenkaaren värit samassa.

Albury oli virallisesti Nagasakiin suuntautuneen atomipommituslennon apupilottina. Koneessa oli kolme lentäjää. Hiroshimaan suuntautuneella pommilennolla Lewis oli pitänyt lentolokia eikä juurikaan lentänyt konetta itse. Tämä selittänee osin lentäjien lukuisan (2:n sijasta 3) määrän, sillä majuri Sweeneyllä oli ratkottavanaan lukuisia pulmia: myös tämän lennon päällikkönä. Hän ei lentänyt siis konetta itse, eversti Tibbetsin tavoin. 7–10 vuorokautta atomipommituksesta Albury vieraili Nagasakissa, mihin lensi C-54-tyyppisellä kuljetuskoneella.

Nagasakiin kohdistuneella Erikoispommihyökkäyksellä nro 16 oli useita ongelmia, muun muassa koneen polttoainetalouteen liittyi vaikeuksia. Iwo Jiman yllä ollut valokuvauskoneen tapaaminen ei toteutunut. On esitetty Alburyn itse lentäneen konetta Bockscar, koska lennon johtaja, majuri Charles ”Chuck” Sweeney joutui keskittymään lentoa vaikeuttaneisiin tekijöihin: kuten vaikeisiin, pilvisiin (näkyvyyden peittäviin) sääolosuhteisin, polttoaineongelmiin ja pommin virtapiirien vikailmoitukseen. Koneessa oli lisäksi apupilotti (co-pilot) Fred J. Olivi.

Albury lensi harjoitustehtävinä niin sanottuja Kurpitsa-lentotehtäviä. Näitä edelsi joukkoyksikön pääosien (10 konetta) Havannassa Kuubassa toteutettu intensiivinen harjoittelujakso. Koneet tukeutuivat Batistan lentokenttään. Albury palkittiin muiden saamiensa sotilaallisten tunnustuspalkintojen ohella Air Medalilla.

Sodan jälkeen Albury jatkoi lentäjänä, joskin siviililentäjänä, ja lentoyhtiöiden, kuten Eastern Airlinesin, esimiehenä. Hän oli 65 vuotta avioliitossa Roberta Jean ent. Moweryn kanssa. He saivat tyttären ja pojan. Vuoden 1993 uudenvuodenpäivänä Alburyn opettaja-tytär Sharon kuoli 47-vuotiaana, kun tämän yli ajoi rattijuoppo. Charles Donald Jr. "Skip" on toiminut suukirurgina. Albury kärsi elämänsä lopussa sydämen toimintaan liittyvästä sairaudesta.

Katso myös
Paul Tibbets
Charles Sweeney
Robert Lewis
Bockscar
Great Artiste
Hiroshiman ja Nagasakin pommitukset

Lähteet

Vuonna 1920 syntyneet
Vuonna 2009 kuolleet
Koelentäjät
Yhdysvaltalaiset lentäjät
 Hiroshiman ja Nagasakin pommitukset
Vjatšeslav Volodin

Vjatšeslav Viktorovitš Volodin (; s. 4. helmikuuta 1964 Aleksejevka, Hvalynskin piiri, Saratovin alue, Neuvostoliitto) on venäläinen poliitikko, joka on toiminut Venäjän duuman puhemiehenä vuodesta 2016. Hän edustaa Yhtenäinen Venäjä -puoluetta.

Ura
Volodin opiskeli Saratovissa Kalininin maatalouden mekanisoinnin instituutissa, jossa hän suoritti mekaanisen insinöörin tutkinnon vuonna 1986 ja valmistui teknisten tieteiden kandidaatiksi vuonna 1989. Lisäksi hän on suorittanut juristin tutkinnon Moskovassa Venäjän presidentillisessä kansantalouden ja julkishallinnon akatemiassa vuonna 1995 ja väitellyt oikeustieteen tohtoriksi Venäjän sisäministeriön Pietarin-instituutissa seuraavana vuonna. Vuosina 1993–2000 hän oli Saratovissa toimineen henkilöstökoulutuskeskuksen valtion- ja paikallishallinnon osaston johtajana sekä professorina.

Volodin valittiin Saratovin kaupunginneuvostoon vuonna 1990 ja nimitettiin kaupungin hallinnon apulaispäälliköksi vuonna 1992. Hänet valittiin Saratovin alueen duumaan vuonna 1994 ”Venäjän reserviupseerien liitto” -nimiseltä ehdokaslistalta, ja hän toimi Saratovin varakuvernöörinä sekä aluehallituksen apulaisjohtajana vuosina 1996–1999. Valtioduumaan Volodin valittiin ensi kerran vuoden 1999 vaaleissa Isänmaa – koko Venäjä -puolueen listalta. Vuonna 2001 hänestä tuli puolueen edustajaryhmän puheenjohtaja Jevgeni Primakovin tilalle. Vuosina 2003–2010 Volodin oli uuden Yhtenäinen Venäjä -puolueen edustajaryhmän varapuheenjohtaja ja duuman varapuhemies. Vuosina 2005–2010 hän oli samalla puolueen yleisneuvoston puhemiehistön sihteeri.

Volodin toimi Vladimir Putinin hallituksen varapääministerinä lokakuusta 2010 joulukuuhun 2011. Vuosina 2011–2016 hän oli Venäjän presidentinhallinnon apulaispäällikkö. Duumaan palannut Volodin valittiin puhemieheksi 5. lokakuuta 2016, kun edellinen puhemies Sergei Naryškin oli siirtynyt Venäjän ulkomaantiedustelun päälliköksi. Volodin on ollut Ukrainan kriisin vuoksi vuodesta 2014 Yhdysvaltojen pakotelistalla. Helmikuussa 2022 Euroopan unioni lisäsi hänet myös uudelle pakotelistalle.

Lähteet

Aiheesta muualla

Venäjän ministerit
Puhemiehet
Vuonna 1964 syntyneet
Elävät henkilöt
Esa Katajavuori

Esa Katajavuori (s. 27. huhtikuuta 1940 Helsinki) on suomalainen kosketinsoittaja sekä jazzpianisti.

Katajavuoren isä oli ksylofonisti Eino Katajavuori.

Diskografia 

 Esko Linnavalli & Esa Katajavuori – On The Rocks (RCA Victor 1972)
 Hammondilla – Suomalaisia ikivihreitä (RCA International 1974)
 Hammondilla – Suosittua suomalaista (RCA International 1974)
 Joulu Hammondilla (RCA International 1975)
 Hammondilla – Suosittua suomalaista 2 (RCA International, RCA Victor 1975)
 Pianolla (Scandia 1975)
 Hammondilla  – Suomalaisia ikivihreitä 2 (RCA International, RCA Victor 1976)
 Hammondilla – Suomalaista elokuvamusiikkia (RCA International 1977)
 Euroviisut 78 (RCA, RCA Victor 1978)
 Hittejä Hammondilla (TopHits-FinnHits 1981)

Lähteet 

Suomalaiset kosketinsoittajat
Suomalaiset jazzpianistit
Vuonna 1940 syntyneet
Elävät henkilöt
Mennyt mies

Mennyt mies on J. Karjalaisen kappale, joka julkaistiin singlenä albumilta Et ole yksin. Kappaleen virallinen musiikkivideo julkaistiin YouTubessa 31. joulukuuta 2012.

Sanat 
J. Karjalainen laulaa popkulttuurin arkkityypeistä, kuten "hopeinen discomies" ja "kieltänsä lipova liskomies". Kappaleen sanoissa hän mainitsee myös "uuden Englannin nahkamiehen" eli Leathermanin, kulkurin, joka 1800-luvun lopulla käveli 10-12 mailia päivässä läntisen Connecticutin ja itäisen New Yorkin osavaltion läpi. J. Karjalainen on selittänyt, että hahmo "Markku", jonka sanoituksissa kerrotaan olevan kappaleen päähenkilön entinen nimi, on kunnianosoitus lääkäri Reima Kampmanille. Hypnoosin ja itsesuggestion opinnot ovat auttaneet J. Karjalaista musiikin luomisessa.

Lähteet 

J. Karjalaisen kappaleet
Novoukrajinkan piiri

Novoukrajinkan piiri () on hallinnollinen piiri Ukrainan keskiosassa Kirovohradin alueella. Piiri perustettiin alkujaan vuonna 1923. Nykyään – vuoden 2020 aluelaajennusten jälkeen – Novoukrajinkan piiri rajoittuu idässä Kropyvnytskyin piiriin, etelässä Mykolajivin alueeseen, lännessä Holovanivskin piiriin ja pohjoisessa Tšerkasyn alueeseen. Piirin hallinnollinen keskus on Novoukrajinkan kaupunki (16 338 as., 2021).

Novoukrajinkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kirovohradin alueen piirien lukumäärän neljään. Huomattavasti laajentuneen Novoukrajinkan piirin pinta-alaksi tuli 5 202,9 neliökilometriä. 

Ukrainan tilastokeskus arvioi Novoukrajinkan piirin väkiluvuksi 138 509 (1.1.2021). Piiri on väestöltään maaseutuvaltainen. Kaupungistumisaste oli  prosenttia. Kaupunkilaisiksi (63 459 as.) tilastoitiin piirin neljän kaupungin (Mala Vyska, Novomyrhorod, Novoukrajinka ja Pomitšna) sekä kolmen kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi.

Lähteet

Aiheesta muualla 

Kirovohradin alueen piirit
Holovanivskin piiri

Holovanivskin piiri () on hallinnollinen piiri Ukrainan keskiosassa Kirovohradin alueella. Piiri perustettiin alkujaan vuonna 1923. Vuoden 2020 aluelaajennusten jälkeen Holovanivskin piiri on rajoittunut idässä Novoukrajinkan piiriin. Lisäksi naapureina ovat etelässä Mykolajivin alueen Pervomaiskin piiri, lounaassa Odessan alueen Podilskin piiri, lännessä Vinnytsjan alue ja pohjoisessa Tšerkasyn alue. Piirin hallinnollinen keskus on Holovanivskin kaupunkityyppinen taajama (5 759 as., 2021).

Holovanivskin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Kirovohradin alueen piirien lukumäärän neljään. Huomattavasti laajentuneen Holovanivskin piirin pinta-alaksi tuli 4 244,0 neliökilometriä. 

Ukrainan tilastokeskus arvioi Holovanivskin piirin väkiluvuksi 121 150 (1.1.2021). Piirin väestö on maaseutuvaltaista;  kaupungistumisaste oli 39,9 prosenttia. Kaupunkilaisiksi (48 382 as.) tilastoitiin piirin kahden kaupungin (Blahovištšenske ja Haivoron) sekä kuuden kaupunkityyppisen taajaman väestö. Piirin laajenemisen (7/2020) seurauksena uusi piiri on huomattavasti aiempaa samannimistä piiriä väkirikkaampi.

Lähteet

Aiheesta muualla

Kirovohradin alueen piirit
Miesten Suomisarjan kausi 2021–2022

Miesten Suomisarja-Kausi 2021–2022 on järjestyksessään 2. Suomisarjan kausi. Suomisarja Alkoi  14.9.2021. 
Uusia joukkueita sarjassa ovat Divarista pudonneet  EV Akatemia, SB Vantaa ja 
Salibandyn 2. divisioona:sta nousset Konnat, HIFK, O2-Jyväskylä Akatemia ja Hatsina

Joukkueet ja lohkojako 
Lohko A

Lohko B
{| class=wikitable cellpadding=2 ; width: 25em; text-align:center"
|- bgcolor=BBBBFF
! width=120px | Joukkue
! width=95px | Kunta
! width=196px | Kotihalli
|-
| Blackbirds
| Kerava
| Kurkelan koulu
|-
| EV Akatemia
| Helsinki
| Mosahalli
|-
|FoSu| Forssa
| Jokioisten Leipä Areena
|-
| GrIFK| Kauniainen
| Kauniaisten palloiluhalli
|-
| HIFK | Helsinki
| Arena Center Myllypuro
|-
| LoSB| Lohja
| Sporttikeskus Tennari
|-
| RSS Panthers| Riihimäki
| Riihimäen urheilutalo
|-
| SB Vantaa| Vantaa
| Myyrmäen urheilutalo
|-
| SBS Kings| Espoo
| Esport Arena
|-
| SBS Wirmo| Mynämäki
| HaNi-Halli
|-
| SC Wolves| Parainen
| PUNT Liikuntahalli
|-
| S.S. Storm| Siuntio
| Fennia Arena
|-
| VSS| Vihti
| Vihdin Campus
|}Lohko C'''

Lohkojen sarjataulukot

Länsi: Lohko A

Etelä: Lohko B

Itä: Lohko C

Lähteet 

 Suomisarja Salibandy.fi
 Tulospalvelu Salibandy.fi
 Divarin karsintasarja edessa, Tässä lohkot ja ottelu Salibandy.fi

Salibandykaudet
Vuoden 2021 salibandy
Krystian Ochman

Krystian Jan Ochman (s. 19. heinäkuuta 1999 Melrose, Yhdysvallat), tunnettu myös nimellä Ochman, on amerikanpuolalainen laulaja ja lauluntekijä. Hän nousi kuuluisuuteen vuonna 2020 voitettuaan The Voice of Polandin yhdennentoista tuotantokauden.

Vuonna 2022 hän osallistui Puolan Tu bije serce Europy! Wybieramy hit na Eurowizję -euroviisukarsintaan ja voitti kilpailun. Täten hän edusti Puolaa vuoden 2022 Eurovision laulukilpailussa Torinossa kappaleella ”River”. Ochman kilpaili Eurovision laulukilpailun toisessa semifinaalissa 12. toukokuuta, sijoittui semifinaalin kuudenneksi ja pääsi finaaliin. 14. toukokuuta pidetyssä finaalissa Ochman sijoittui 12:nneksi.

Diskografia

Studioalbumit 
 Ochman (2021)

Singlet 
 "Światłocienie" (2020)
 "Wielkie Tytuły" (2021)
 "Lights In The Dark" (@atutowy:n kanssa) (2021)
 "Wspomnienie" (@atutowy:n kanssa) (2021)
 "Prometeusz" (2021)
 "Ten Sam Ja"(@atutowy:n kanssa) (2021)
 "Złodzieje Wyobraźni" (2021)
 "Christmas Vibes" (2021)
 "River" (2022)

Lähteet  

Puolalaiset laulajat
Puolan euroviisuedustajat
Vuoden 2022 euroviisuedustajat
Vuonna 1999 syntyneet
Elävät henkilöt
Donata Pennanen

Irja Jarmila Donata Pennanen (s.1964 Helsinki) on suomalainen liikuntapedagogi ja tanssinopettaja, joka tuli 1970-luvulla tunnetuksi Aira Samulinin Rytmikkäät-tanssiryhmän jäsenenä ja seuraavalla vuosikymmenellä television kotijumppaohjelmien suunnittelijana ja vetäjänä sekä liikuntatapahtumien juontajana ja esiintyjänä.

Donata Pennanen syntyi afroamerikkalaisen isän ja suomalaisen äidin Jarmila Pennasen tyttäreksi, mutta isäänsä hän ei ole koskaan tavannut. Hän varttui Helsingin Laajasalossa ja sai tuolloisessa Suomessa jopa mediahuomiota suomalaisen yksinhuoltajaäidin ”mustana” lapsena. Hän innostui tanssista ja liikunnasta jo nelivuotiaana, kun äiti vei hänet Aira Samulinin oppiin. Vuosia myöhemmin Samulin koulutti Pennasesta opettajan diskotansseille ja Yhdysvalloista tuomalleen aerobics dance -liikuntamuodolle. Donata Pennanen opiskeli 1980-luvun loppupuolella Jyväskylän yliopiston liikuntatieteellisessä tiedekunnassa ja toimi hiihdon maailmanmestaruuskilpailuissa Lahdessa vuonna 1989 kisatyttöjen päällikkönä. 2000-luvulla hän toimi Plan International -lastenapujärjestön Suomen-toimistossa eri tehtävissä. Nykyisin hän on liikuntavastaavana helsinkiläisessä Urheiluhallit Oy:ssä.

Donata Pennasen äidinisä oli kirjailija Jarno Pennanen.

Lähteet

Aiheesta muualla
HTV Fashion Parade 1985, jonka alussa Donata Pennanen tanssii ja on laulavinaan Liza Minnellin kappaleen ”New York, New York”. Marco Bjurströmin kanava, YouTube.

Suomalaiset juontajat
Suomalaiset tanssijat
Vuonna 1964 syntyneet
Elävät henkilöt
Kunnia Ukrainalle!

”Kunnia Ukrainalle!” () on ukrainalainen nationalistinen huudahdus, jota käytetään myös tervehdyksenä. 

Tervehdys otettiin käyttöön 1900-luvun alussa, jolloin se liitettiin kiinteästi Ukrainan itsenäisyyssotaan. Toisen maailmansodan jälkeen huudahdus säilyi yleisessä käytössä Ukrainasta Länsi-Eurooppaan paenneiden ukrainalaisten keskuudessa. Neuvostoliitossa huudahdus kiellettiin porvarillisena ja natsien kanssa yhteistyötä tehneiden maanpetturien käyttämänä symbolina.

Vuonna 2018 presidentti Petro Porošenkon ehdotuksesta huudahduksesta tuli Ukrainan asevoimien virallinen tervehdys. Siihen vastataan ”Kunnia sankareille!” (). Aikaisemmin sotilaat tervehtivät toisiaan tovereina.

Kun Venäjä hyökkäsi Ukrainaan 2022, termi levisi yleiseen käyttöön maailmalla Ukrainan ja ukrainalaisten tukemisen osoittamiseksi.

Lähteet 

Ukrainalainen kulttuuri
Sanonnat
Nationalismi
Desna (taajama)

Desna () on kaupunkityyppinen taajama Ukrainan Tšernihivin alueella. Desna on osa Tšernihivin piiriä. Vuoden 2021 alussa Desnan taajamassa arvioitiin asuvan 7 353 henkeä.

Lähteet 

Tšernihivin alueen kaupunkityyppiset taajamat
Tšernihivin piiri
Savonlinnan seurakunta

Savonlinnan seurakunta on Savonlinnan alueella toimiva Suomen evankelis-luterilaisen kirkon seurakunta. Se kuuluu Mikkelin hiippakuntaan ja Etelä-Savon tuomiorovastikuntaan. Seurakunta on perustettu vuonna 1932. Vuoden 2021 lopussa siihen kuului noin 27 600 jäsentä. Seurakunnan kirkkoherra on Sammeli Juntunen.

Savonlinnaan seurakuntaan on liitetty vuosien varrella lukuisia seurakuntia. Vuonna 1995 Savonlinnan ja Säämingin seurakunnat yhdistyivät Savonlinna-Säämingin seurakunnaksi. Vuonna 2009 siihen liitettiin Kerimäen seurakuntaan kuulunut Savonrannan kirkkopiiri. Seurakunnan nimeksi tuli jälleen Savonlinnan seurakunta vuonna 2013, kun Enonkosken, Kerimäen ja Punkaharjun seurakunnat lakkautettiin ja liitettiin siihen kappeliseurakuntina. Vuonna 2016 myös Rantasalmen seurakunnasta tuli Savonlinnan seurakunnan kappeliseurakunta.

Seurakunnalla on käytössään useita kirkkoja ja muita toimitiloja, esimerkiksi Savonlinnan tuomiokirkko ja Kerimäen kirkko.

Lähteet 

Mikkelin hiippakunnan seurakunnat
Savonlinna
Tšerkasyn piiri

Tšerkasyn piiri () on hallinnollinen piiri Ukrainan keskiosissa Tšerkasyn alueella. Piiriä  laajennettiin merkittävästi heinäkuussa 2020. Tšerkasyn piiri rajautuu idässä Zolotonošan piiriin ja Krementšukin tekojärveen, etelässä Kirovohradin alueeseen,  lännessä Zvenyhorodkan piiriin ja pohjoisessa Kiovan alueeseen. Piirin hallinnollinen keskus on Tšerkasy (272 651 as., 2021).

Tšerkasyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Tšerkasyn piirin pinta-alaksi tuli 6 870,8 neliökilometriä.

Ukrainan tilastokeskus arvioi Tšerkasyn piirin väkiluvuksi 591 313 (1.1.2021). Kaupunkilaisiksi luokiteltiin 70,2 prosenttia piirin asukkaista (415 124 as.) eli seitsemän kaupungin (Horodyštše, Kamjanka, Kaniv, Korsun-Ševtšenkivskyi, Smila, Tšerkasy ja Tšyhyryn) ja kahden kaupunkityyppisen taajaman väestö.

Lähteet

Aiheesta muualla

Tšerkasyn alueen piirit
Perhe Addams 2

Perhe Addams 2 (The Addams Family 2) on vuonna 2021 ensi-iltansa saanut yhdysvaltalainen tietokoneanimaatiolla tehty komediaelokuva. Se on jatko-osa vuoden 2019 elokuvalle Perhe Addams.

Ääninäyttelijät

Lähteet

Aiheesta muualla
 Perhe Addams 2 Metacriticissä 

Yhdysvaltalaiset komediaelokuvat
Vuoden 2021 yhdysvaltalaiset elokuvat
Yhdysvaltalaiset animaatioelokuvat
Metro-Goldwyn-Mayerin elokuvat
Universal Picturesin elokuvat
Hiekan ja sumun talo

Hiekan ja sumun talo () on vuonna 2003 ensi-iltansa saanut yhdysvaltalainen draamaelokuva, jonka on ohjannut Vadim Perelman. Elokuva perustuu Andre Dubusin romaaniin House of Sand and Fog, jonka ovat sovittaneet käsikirjoitukseksi Perelman ja Shawn Lawrence Otto.

Elokuva sai kolme Oscar-ehdokkuutta vuoden 2004 gaalassa: paras miespääosa (Ben Kingsley), paras naissivuosa (Shohreh Aghdashloo) ja paras musiikki (James Horner).

Näyttelijät

Lähteet

Aiheesta muualla 
 
 
 

Vuoden 2003 yhdysvaltalaiset elokuvat
Yhdysvaltalaiset draamaelokuvat
Yhdysvaltalaiset romaaneihin perustuvat elokuvat
Elokuvat itsemurhasta
DreamWorksin elokuvat
Keskinen maakunta (Sambia)

Keskinen maakunta (Central Province) on yksi Sambian kymmenestä maakunnasta. Maakunnan pinta-ala on 110450 km2 ja maakunnalla on yhteistä rajaa kahdeksan muun maakunnan kanssa. Keskisen maakunnan pääkaupunki on Kabwe ja maakunta jakautuu 12 piiriin. Vuonna 2017 maakunnassa asui 1695572 ihmistä, mikä on hieman yli 10 % Sambian koko väkiluvusta. Maakunnan suurin väestöryhmä ovat lalat, joita on noin viidennes maakunnan väestöstä. Maakunnan puhutuin kieli on puolestaan bemba, jota puhuu 31,8 % maakunnan väestöstä.

Keskisen maakunnan alueella on noin viidennes Sambian viljellystä maapinta-alasta ja alue tuottaa lähes neljänneksen (23,85 %) koko Sambian maatalouden tuotannosta. Eniten alueella tuotetaan vehnää. Maakunnan pinta-alasta 90956 km2 on metsiä ja tuo alue käsittää yhden kansallispuiston sekä kolme riistanhoitoaluetta. Maakunnan alueella sijaitsee myös 1850 km2:n laajuinen Lukangan suoalue, jolta virtaavat myös Lukanga- ja Kafue-joet. Kaivannaisista maakunnan alueelta on löydetty arvometalleja Mkushin alueelta, kultaa Mumbwasta ja hiiltä Kapiri Mposhista. Kapiri Mposhista kulkee rautatie Sambian läpi Tansaniaan.

Keskistä maakuntaa voidaan pitää Sambian valtion synnyn syntypaikkana, sillä Kabwessa perustettiin Yhtenäinen Itsenäisyyspuolue (UNIP). Puolue kokoontui ensimmäisen kerran vuonna 1960 eristyneellä tasalakisella mäellä siirtomaahallinnon valvonnan ulkopuolella. Puolueen perustajasta Kenneth Kaundasta tuli sittemmin Sambian ensimmäinen presidentti toimien virassaan 1964–1991. Puolueen historialliselle ensimmäiselle kokoontumispaikalle on sittemmin rakennettu Mulungushin yliopiston konferenssikeskus.

Maakunnan alueella asuvat eri kansat viettävät erilaisia juhlia, joista suurimmat ovat sala-kansan Mumbwan piirissä heinäkuussa viettämä Ikubi Lya Loongo sekä bisa-, swaka- ja lala-kansojen Mkushin piirissä syyskuussa viettämä Ichibwela Mushi. Muita juhlia ovat kaonde-kansan Mumbwan piirissä syyskuussa viettämä Musaka Jikubi ja kaonde-ila-kansan lokakuussa viettämä Ikubi Lya Malumbe-Munyama sekä lenje-kansan Chibombon piirissä lokakuussa viettämä Kulamba Kubwalo.

Lähteet 

Sambian maakunnat
Montanaro

Montanaro () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 5 135 asukasta.

Lähteet

Aiheesta muualla

Torinon metropolikaupungin kunnat
Rudolf Zetterquist

Rudolf Fredrik Emanuel Zetterquist (10. kesäkuuta 1905 Längbro, Ruotsi – 1973 Skara), oli ruotsalainen luterilainen pappi ja virsirunoilija.

Zetterquist kävi koulua Örebrossa ja opiskeli Uppsalan yliopistossa. Hänet vihittiin papiksi 1929. Hän toimi pappina muun muassa Dunkerissa, Lila Malmassa ja Malmköpingissä, Strängnäsin hiippakunnassa.

Zetterquist on kirjoittanut muutamia virsiä, joista yksi on Ruotsin kirkon virsikirjassa virsi 574 ”Jesus, tänk på mig”. Virsi on ennen muuta sairaan ihmisen virsi, joka kaipaa apua. Virren sävelmä on Oskar Lindbergin sävelmä vuodelta 1939. Virren käännös ”Muista minua, Jeesus, päivän kuluessa” suomenkielisessä virsikirjassa on Niilo Rauhalan vuonna 1976 tekemän käännöksen muokkaus vuodelta 1999.

Virrestä on myös Niilo Rauhalan 1976 tekemä käännös Suomen evankelis-luterilaisen kirkon virsikirjassa, virsi 480 ”Muista, Jeesus, minua”. Sen sävelmänä on Johann Sebastian Bachin melodia ”Jesu, Jesu, bleib bei mir” vuodelta 1736 ja virsi on käännetty eri runomittaan kuin Ruotsin kirkon virsikirjan virsi.

Lähteet 

Strängnäsin hiippakunta
Ruotsalaiset virsirunoilijat
Ruotsalaiset papit
Vuonna 1905 syntyneet
Vuonna 1973 kuolleet
Berezna

Berezna () on kaupunkityyppinen taajama Ukrainan Tšernihivin alueella. Berezna on osa Tšernihivin piiriä. Vuoden 2021 alussa Bereznan taajamassa arvioitiin asuvan 4 405 henkeä.

Berezna sijaitsee Desnan sivuhaaran Krasilovkajoen rannalla. Ensimmäiset tunnetut merkinnät Bereznan kaupungista ovat vuodelta 1152. Ennen ensimmäistä maailmansotaa Berezna tunnettiin erityisesti suutareista, joita kaupungissa oli lähes 1 000. Nykyisin Berezna on maanviljelysaluetta. Bereznan tunnetuin nähtävyys on Ylösnousemuksen kirkko (1759).

Lähteet 

Tšernihivin alueen kaupunkityyppiset taajamat
Tšernihivin piiri
Hontšarivske

Hontšarivske () on kaupunkityyppinen taajama Ukrainan Tšernihivin alueella. Hontšarivske on osa Tšernihivin piiriä. Vuoden 2021 alussa Hontšarivsken taajamassa arvioitiin asuvan 3 368 henkeä. Hontšarivskeen on sijoitettu Ukrainan armeijan 1. panssariprikaati.

Lähteet 

Tšernihivin alueen kaupunkityyppiset taajamat
Tšernihivin piiri
Dobrjanka (Ukraina)

Dobrjanka () on kaupunkityyppinen taajama Ukrainan Tšernihivin alueella. Dobrjanka on osa Tšernihivin piiriä. Vuoden 2021 alussa Dobrjankan taajamassa arvioitiin asuvan 2 654 henkeä.

Lähteet 

Tšernihivin alueen kaupunkityyppiset taajamat
Tšernihivin piiri
Zamhlai

Zamhlai () on kaupunkityyppinen taajama Ukrainan Tšernihivin alueella. Zamhlai on osa Tšernihivin piiriä. Vuoden 2021 alussa Zamhlain taajamassa arvioitiin asuvan 1 755 henkeä.

Lähteet 

Tšernihivin alueen kaupunkityyppiset taajamat
Tšernihivin piiri
Kulykivka

Kulykivka () on kaupunkityyppinen taajama Ukrainan Tšernihivin alueella. Kulykivka on osa Tšernihivin piiriä. Vuoden 2021 alussa Kulykivkan taajamassa arvioitiin asuvan 5 038 henkeä.

Lähteet 

Tšernihivin alueen kaupunkityyppiset taajamat
Tšernihivin piiri
Viviz

Viviz () on eteläkorealainen poptrio, jonka levy-yhtiönä toimii BPM Entertainment. Yhtye koostuu GFriendin kolmesta entisestä jäsenestä, jotka ovat Eunha, SinB ja Umji. Viviz julkaisi ensimmäisen EP:nsä Beam of Prism helmikuussa 2022.

Historia 
Lokakuussa 2021 uutisoitiin, että GFriendin entiset jäsenet Eunha, SinB ja Umji olivat solmineet levytyssopimuksen BPM Entertainmentin kanssa. Samassa kuussa poptrion nimi Viviz julkistettiin.

Tammikuussa 2022 BPM kertoi, että Viviz tulisi debytoimaan helmikuussa EP:llä Beam of Prism. Beam of Prism ja sen nimikkosingle ”Bop! Bop!” julkaistiin suunnitelmien mukaan 9. helmikuuta. Trio esiintyi heti seuraavana päivänä Mnetin musiikkiohjelmassa M Countdown. Viviz voitti ensimmäisen musiikkiohjelmapalkintonsa 16. helmikuuta musiikkiohjelmassa Show Champion.

Helmikuun lopussa uutisoitiin, että Viviz osallistuu Mnetin Queendom -musiikkikilpailuohjelman toiselle kaudelle, joka alkoi maaliskuussa.

Viviz julkaisi toisen EP:nsä Summer Vibe 6. heinäkuuta.

Jäsenet 

 Eunha (은하)
 SinB (신비)
 Umji (엄지)

Diskografia

EP:t 

 Beam of Prism (2022)
 Summer Vibe (2022)

Singlet 

 ”Bop! Bop!” (2022)
 ”Loveade” (2022)

Lähteet

Aiheesta muualla 

Eteläkorealaiset tyttöbändit
Ljubetš

Ljubetš () on kaupunkityyppinen taajama Ukrainan Tšernihivin alueella Dneprjoen rannalla. Ljubetš on osa Tšernihivin piiriä. Vuoden 2021 alussa Ljubetšin taajamassa arvioitiin asuvan 1 939 henkeä.

Historia 
Ljubetš on Ukrainan vanhimpia kaupunkeja. Alueelta on löydetty runsaasti asuinpaikkoja rauta- ja pronssikausilta lähtien. Ensimmäinen tunnettu maininta kaupungista on vuodelta 882. Alueella käytiin Ljubetšin taistelu vuonna 1015. 1356 kaupungista tuli osa Liettuan suuriruhtinaskuntaa. Vuonna 1569 Lublinin unionin solmimisen yhteydessä kaupungista tuli osa Puolaa, jota johti kuningas Sigismund II. Ruotsalaisen Juhana III:n ja puolalaisen ruhtinatar Katariina Jagellonican poika Sigismund myönsi Ljubetšille kaupunkioikeudet 1632. Kaupunki oli H’melnytskyin kansannousun (1648–1657) keskeisiä tapahtumapaikkoja. Kansannousun jälkeen Ljubetš jäi Moskovan Venäjän hallintaan ja sen merkitys väheni.

Lähteet 

Tšernihivin alueen kaupunkityyppiset taajamat
Tšernihivin piiri
Zelenikovo

Zelenikovo (, ) on kunta Pohjois-Makedonian Skopjen alueella. Kunnassa asui vuoden 2020 arvion mukaan 4 953 asukasta, ja sen pinta-ala on 176,9 neliökilometriä. Kunnan väkiluku kasvaa. Zelenikovon pääpaikka on samanniminen kylä.

Väestö 
Zelenikovon kunnassa asui vuonna 2002 4 077 asukasta, ja vuonna 2020 arvion mukaan 4 953 asukasta. Suurin väestöryhmä on 30-39-vuotiaat, ja vanhempia väestöryhmiä (yli 60-vuotiaat) on muita vähemmän. Yli 80-vuotiaita asukkaita on kunnassa 67.

Kunnan väkiluku jakautuu eri etnisiin ryhmiin seuraavasti:

 makedonialaiset 2 522 henkilöä
 albaanit 1 026
 romanit 92
 serbit 45
 turkkilaiset 1
 muut 211

Lähteet 

Pohjois-Makedonian kunnat
Jacob Thimoteus Jacobsson

Jacob Timotheus Jacobsson (6. toukokuuta 1840 Sproge, Gotlanti, Ruotsi – 4. lokakuuta 1912 Danderyd) oli ruotsalainen kauppias, metodistikirkon saarnaaja ja virsirunoilija.

Jacobsson aloitti jo nuorena toimintansa liikealalla, kuten rautakauppiaana Kalmarissa, jossa hän työnsä ohella opiskeli. Vuonna 1872 hän liittyi metodistikirkkoon ja hänet kutsuttiin pian saarnaajaksi Göteborgiin. Siellä hän hoiti metodistikirkon kirjanpitoa.Vuonna 1877 hän muutti Tukholmaan, jossa hän toimi liikealalla, pidettynä saarnaajana ja oli raittiusliikkeen puolestapuhuja. Hän oli ruotsalaisen vapaakirkollisuuden keskeisiä virsirunoilijoita. Useat hänen laulunsa oli kirjoitettu vanhojen, tuttujen virsien sävelmiin. Hän on myös osallistunut muun muassa Ira D. Sankeyn laulujen ruotsintamiseen.

Ruotsin kirkon virsikirjassa, sen ekumeenisessa osassa on yksi Jacobssonin kirjoittama virsi 20 "Helige Fader, kom och var oss nära" vuodelta 1888. Virren tekijä on kirjoittanut sen laulettavaksi ennen saarnaa. 

Jacobssonin kirjoittamia lauluja on myös suomennoksina:

Ruotsin kirkon virsikirja

 Virsi 20 "Oi, Isä, saavu keskellemme" (Helige Fader, kom och var oss nära). Suom. Pekka Kivekäs 1994, sävelmä Johann Grüger 1653

Suomen ev. lut. kirkon virsikirja

 495 Taivaan Isä, nostit minut, (Milde fader i det höga, 1871) Suom. Siionin Kannel 1892, uud. Kauko Veikko Tamminen 1923, Jaakko Haavio 1962 

Hengellisiä lauluja ja virsiä/ Laula, kaikki maa

 90 Oi Pyhä Isä, tule keskellemme (Helige Fader, kom och var oss nära). Suom. Per Boreman 1938 - Laula kaikki maa -kokoelma: 30 Oi Pyhä Isä, tule 
 294 Oon turhaan kauan etsinyt (1885), Esikuvana Ira Sankeyn laulu ”The Lord’s a Rock”. - Laula kaikki maa -kokoelma: 148 Niin kauan turhaan 

Siionin kannel

 60 Halleluja, hän noussut on! (1881) Suom. Raili Kivinen 1966, uud. Lauri Thurén.
 110 Jeesus, tämän pienokaisen / syliisi kun annoimme  Benjamin Schmolck 1704, Suom 1892, uud K.V. Tamminen 1923,uud. Lauri Thurén 
 218 Niin kauan etsin, turvaa hain  Vernon Charlesworth ja Jacob Timotheus Jacobsson 1885 uud.Lauri Thurén

Lähteet 

 Ruotsalaiset virsirunoilijat
 Vuonna 1840 syntyneet
 Vuonna 1912 kuolleet
Oscar Ahlén

Oscar Emrik Natanel Ahlén (14. huhtikuuta 1906, Yli-Kainuu, Överkalix, Ruotsi - 23. elokuuta 1995, Norrköping) oli ruotsalainen luterilainen pappi, runoilija ja virsirunoilija.

Ahlén valmistui ylioppilaaksi Linköpingissä vuonna 1924, filosofian kanditaatiksi 1929, teologian kanditaatiksi 1934 ja hänet vihittiin papiksi samana vuonna. Hän toimi pappina Ekebyssä, Itä-Göötanmaalla, komministerina Västra Enebyssä sekä kirkkoherrana Kvillingessä ja Simonstorpissa. Hän kirjoitti jo nuorena virsiä, jotka nostivat esille työn tekemisen, työelämän ehdot ja niiden  merkityksen ihmisen elämälle.  

Ruotsin kirkon virsikirjassa on yksi hänen kirjoittamansa virsi, virsi 291 "Sänd av himlens stol en strimma", vuodelta 1934. Virsi tuli vuoden 1937 virsikirjaan, on vuoden 1986 kirjassa Britt G. Hallqvistin muokkaamana. Suomenkielisessä virsikirjassa se on Anna-Maija Raittilan vuonna 1997 suomennoksena "Anna häivä augongosta, Herra, arjen tehtäviin".

Britt G. Hallqvistin kirjoittamassa virressä 172 "De skall gå till den heliga staden", joka alkuaan oli kolmesäkeistöinen, on Ahlénin kirjoittama vuonna1986 4. säkeistö "De skall möta den levande Herren". Virsi on  Ruotsin suomenkielisessä virsikirjassa Anna-Maija Raittilan vuonna 1994 tekemänä käännöksenä "Pyhän kaupungin porteista saavat".  Suomen ev. lut. kirkon virsikirjassa se on virsi 977, Anna-Maija Raittilan vuonna1992 tekemänä käännöksenä.

Lähteet 

 Ruotsalaiset virsirunoilijat
 Vuonna 1906 syntyneet
 Vuonna 1995 kuolleet

Ruotsalaiset papit
Myh’ailo-Kotsjubynske

Myh’ailo-Kotsjubynske () on kaupunkityyppinen taajama Ukrainan Tšernihivin alueella. Myh’ailo-Kotsjubynske on osa Tšernihivin piiriä. Vuoden 2021 alussa Myh’ailo-Kotsjubynsken taajamassa arvioitiin asuvan 2 851 henkeä.

Lähteet 

Tšernihivin alueen kaupunkityyppiset taajamat
Tšernihivin piiri
Olyšivka

Olyšivka () on kaupunkityyppinen taajama Ukrainan Tšernihivin alueella. Olyšivka on osa Tšernihivin piiriä. Vuoden 2021 alussa Olyšivkan taajamassa arvioitiin asuvan 1 819 henkeä.

Lähteet 

Tšernihivin alueen kaupunkityyppiset taajamat
Tšernihivin piiri
Radul

Radul () on kaupunkityyppinen taajama Ukrainan Tšernihivin alueella. Radul on osa Tšernihivin piiriä. Vuoden 2021 alussa Radulin taajamassa arvioitiin asuvan 464 henkeä.

Lähteet 

Tšernihivin alueen kaupunkityyppiset taajamat
Tšernihivin piiri
Sedniv

Sedniv () on kaupunkityyppinen taajama Ukrainan Tšernihivin alueella Snovjoen varrella. Sedniv kuuluu Tšernihivin piiriin. Vuoden 2021 alussa Sednivin taajamassa arvioitiin asuvan 1 603 henkeä.

Sedniv oli nimellä Snovsk Kiovan Rusin linnoituskaupunki. Säilyneiden kronikoiden mukaan prinssi Svjatoslav II voitti kaupungin luona taistelussa vuonna 1068 kumanien armeijan. 1239 mongolit tuhosivat Snovskin. 1300-luvulla kaupunki liitettiin Liettuan suurruhtinaskuntaan. 1500-luvulla Sedniviksi nimetty kaupunki kuului Puolan kuningaskuntaan. Kasakkahetmanaatin (1649–1764) aikana Sedniv oli Tšernihivin rykmentin sijoituspaikka.

Nykyisin Sedniv on pieni maalaiskaupunki, jossa sijaitsevat vesivoimala, perunan tutkimuskeskus ja Ukrainan taiteilijaliiton residenssi. Sednivissä on useita 1600- ja 1700-luvuilta peräisin olevia rakennuksia, jotka ovat paikallisesti tunnettuja vierailukohteita.

Lähteet 

Tšernihivin alueen kaupunkityyppiset taajamat
Tšernihivin piiri
Pelagonian alue

Pelagonian alue () on Pohjois-Makedonian eteläosassa oleva alue. Sillä on rajaa Vardarin alueen ja Lounaisalueen kanssa. Alueen väkiluku on 224 670 asukasta, ja väkiluku on laskussa. Alueen HDI oli vuonna 2019 0,772.

Väestö

Väestönkehitys 

Lähde:

Etniset ryhmät 
Pelagonian alueella etnisien ryhmien edustajia asuu seuraavasti:

 makedonialaiset 85,9%
 albaanit 4,9%
 turkkilaiset 3,2%
 romanit 3,1%
 serbit 0,4%
 muut 2,7%

Kunnat 
Pelagonian alueella sijaitsee seuraavat kunnat:

 Bitola
 Demir Hisar
 Dolneni
 Krivogaštani
 Kruševo
 Mogila
 Novaci
 Prilep
 Resen

Lähteet 

Pohjois-Makedonian maantiede
Valentin Thilo, nuor.

Valentin Thilo nuorempi (19. huhtikuuta 1607, Köningsberg - 29. heinäkuuta 1662 Köningsberg) oli saksalainen, evankelinen latinan ja retoriikan professori Köningsbergin yliopistossa sekä virsirunoilija.

Thilo toimi aluksi diakonina Königsbergissä. Hän aloitti teologian opinnot 1624 Köningsbergin yliopistossa, mutta oli kiinnostunut myös retoriikasta. Hän jatkoi opintojaan Leidenin yliopistossa 1632 -1634 ja palattuaan Köningsbergiin nimitettiin retoriikan professoriksi 1634. Hän oli viiteen otteeseen filosofisen tiedekunnan dekaani ja kahteen otteeseen yliopiston professori. 

Thilo oli Heinrich Albertin ja Simon Dachin ystävä ja oli heidän kanssaan Königsbergin runoliiton (Kürbishütte) jäsen. Hän oli kirjoittanut kaksi retoriikkaa käsittelevää oppikirjaa, jotka julkaistiin vuosina 1635 ja 1647. Hänen kirjoittamansa virret olivat pääasiassa kirkkovuoden juhla-aikojen virsiä. Useimmat niistä julkaistu kokoelmissa  Preussische Fest-Lieder (Elbing 1642-44) ja New Preussisches vollständiges Gesang-Buch (Kö­nigs­berg 1650). Hänen kirjoittamistaan virsistä tunnetaan vain adventtivirsi "Mit Ernst, o Menschenkinder vuodelta" 1642.  

Thilon virren on suomentanut Elias Lännrot 1874. Se on virsi 7 "Valmistu, Herran kansa" Suomen evankelis-luterilaisen kirkon virsikirjassa ja virsi 712 Ruotsin kirkon virsikirjassa. Se on Hengellinen laulukirja -kirjan laulu 611, Seurakunta laulaa - kirjan laulu 502 ja Helsingin katolisen hiippakuinnan laulukirjassa Cantemus laulu 37 sekä Suomen kirkon ruotsinkielisessä virsikirjassa virsi 5 "Nu må vi oss bereda att möta med stor fröjd".

Lähteet 

 Saksalaiset virsirunoilijat

 Vuonna 1607 syntyneet
 Vuonna 1662 kuolleet
A Heartless Portrait (The Orphean Testament)

A Heartless Portrait (The Orphean Testament) on ruotsalaisen progressiivista metallia soittavan yhtyeen Evergreyn studioalbumi, joka julkaistiin 20. toukokuuta 2022.

Albumi on nauhoitettu ja tuotettu Göteborgissa. Tom S.Englund nauhoitti vokaalit omassa kotistudiossaan. Save Us -singlellä kuullaan fanien lähettämiä äänitiedostoja, joissa lauletaan kappaleen nimeä. Kappale Midwinter Calls sisältää yleisön huudatusta kahdelta Ruotsin-keikalta.

Kappaleet

Kokoonpano 
 Tom S. Englund – laulu, kitara
 Henrik Danhage – kitara
 Rikard Zander – kosketinsoittimet
 Jonas Ekdahl – rummut
 Johan Niemann – bassokitara

Arvostelut 
 Imperiumi: 8½/10
 Inferno: 
 Kaaoszine:

Lähteet

Evergreyn albumit
Vuoden 2022 albumit
Lungwebungu

Lungwebungu on Afrikassa virtaava joki ja suurin Sambesin latvajoista. Lungwebungulla on pituutta noin 645 km. Angolan puolella joki tunnetaan nimellä Lungué-Bungo. Joki virtaa Angolasta itään ja kaakkoon Sambian puolelle, jossa se yhtyy Sambesiin 105 km Mongun kaupungin pohjoispuolella.

Lähteet 

Angolan joet
Sambian joet
Sambesin vesistö
Francis Shepherd

Francis Michie Shepherd (1893–1962) oli brittiläinen diplomaatti, joka toimi Yhdistyneen kuningaskunnan ”poliittisena edustajana” Helsingissä vuosina 1944–1947.

Shepherd työskenteli Yhdistyneen kuningaskunnan ulkoasiainhallinnon palveluksessa vuodesta 1920. Hän toimi 1920- ja 1930-lukujen aikana muun muassa Yhdistyneen kuningaskunnan edustustoissa Espanjan Barcelonassa, Saksan Dresdenissä ja Danzigissa sekä Haitissa ja El Salvadorissa. Vuosina 1940–1942 hän oli Yhdistyneen kuningaskunnan pääkonsuli Reykjavikissa Islannissa ja vuosina 1942–1944 Leopoldvillessä Belgian Kongossa.

Lokakuussa 1944 Shepherd nimitettiin Helsinkiin virkanimikkeellä ”poliittinen edustaja”. Pääasiassa hän toimi Neuvostoliiton ja Yhdistyneen kuningaskunnan Helsinkiin asettaman valvontakomission brittiläisen osapuolen poliittisena neuvonantajana.

Shepherd siirrettiin Suomesta vuonna 1947 Yhdistyneen kuningaskunnan lähettilääksi Teheraniin, josta hänet kuitenkin kutsuttiin kotiin vuonna 1951 puhjenneen Abadain kriisin vuoksi. Ennen aiirtymistään eläkkeelle Shepherd toimi vielä lähettiläänä Varsovassa Puolassa.

Lähteet
Heikki Parviainen

Heikki Parviainen (s. 18. helmikuuta 1945) on suomalainen hevoskasvattaja ja ravivalmentaja, joka on merkittävimpiä suomenhevosten kasvattajia. Parviaisen kasvatit ovat saavuttaneet muun muassa kuusi ravikuningattaren titteliä.  

Parviainen on vuodesta 1976 lähtien hoitanut Kajaanin Kuluntalahdessa sijaitsevaa Sivolan tilaa, jonka toiminnasta nykyään on päävastuussa hänen poikansa Antti Parviainen. Parviaisen kasvatit tunnetaan etuliitteestä I.P., joka viittaa niiden kantaemään Ilta-Postiin. Hänen tunnetuimmat kasvattinsa ovat I.P. Sukkula ja I.P. Vipotiina, jotka molemmat voittivat ravinkuningattaruuden kolmasti. Heikki Parviaisen isoisä Pekka Parviainen voitti Kuninkuusravien edeltäjänä pidetyn Suuren orikilpailun jo vuonna 1895 oriilla Vilkas.

Parviainen on entinen toimiupseeri, joka työskenteli vuoteen 1993 saakka Kainuun Prikaatin tallimestarina. Hänen alaisenaan on suorittanut varusmiespalvelustaan muun muassa Kaarlo Ahokas.

Lähteet 

Ravihevosten kasvattajat ja omistajat
Suomalaiset ravivalmentajat
Suomalaiset raviohjastajat
Vuonna 1945 syntyneet
Elävät henkilöt
Nodiko Tatišvili

Nodiko "Nodi" Tatišvili (, s. 5. marraskuuta 1986) on georgialainen laulaja. Tatišvili esiintyi ensimmäistä kertaa kuusivuotiaana Tbilisin konserttisalissa lapsikuoron solistina. Tatišvili valmistui Tbilisin musiikkikoulusta sekä Georgian teknillisestä yliopistosta julkishallinnon puolelta. Vuonna 2011 Tatišvili valmistui Lontoon Burlingtonin musiikki-instituutista nykymusiikin esittämisestä.

Vuonna 2009 Tatišvili voitti Georgian paikallisena Idols-kilpailuna toimineen Geostar.kykykilpailun. Tatišvilin debyyttialbumi I Am Georgian julkaistiin vuonna 2011.

Tatišvili edusti Georgiaa vuoden 2013 Eurovision laulukilpailussa yhdessä Sophie Gelovanin kanssa kappaleella Waterfall. Duo kilpaili Eurovision laulukilpailun toisessa seifinaalissa 16. toukokuuta ja pääsi finaaliin. 18. toukokuuta pidetyssä finaalissa duo sijoittui 15:nneksi.

Lähteet
https://eurovision.tv/participant/nodi-tatishvili-sophie-gelovani
https://www.viisukuppila.fi/esittelyssa-georgia-nodi-tatishvili-sophie-gelovani-waterfall/

Georgialaiset laulajat
Georgian euroviisuedustajat
Vuoden 2013 euroviisuedustajat
Vuonna 1986 syntyneet
Elävät henkilöt
C’mon You Know

C'Mon You Know on brittiläisen laulaja-lauluntekijä Liam Gallagherin kolmas sooloalbumi, joka julkaistiin 27. toukokuuta 2022.

Kappaleet

Arvostelut 
 Helsingin Sanomat: 
 Soundi:

Lähteet 

Liam Gallagherin albumit
Vuoden 2022 albumit
Arnulf Louvainilainen

Arnulf Louvainilainen (n. 1200 – 1250) oli belgialainen sistersiläisluostarin apotti ja kirjailija. 

Hän eli ja toimi Louvanin Villersin sistersiläisluostarissa, jossa hänet valittiin apotiksi noin 1240. Oltuaan tehtävässä kymmenen vuotta hän luopui siitä toivoen voivansa elää opiskelulle ja askeettisuudelle omistettua elämää, mutta hän kuoli vuoden sisällä.

Hänet tunnetaan tyypillisenä oman aikakautensa edustajana, jolloin eri taiteet kuten malaustaide, veistotaide ja runous sekä jumalanpalveluselämä painottivat kärsivän Kristuksen orjatappurakruunulla kruunattua ja ristiinnaulittua olemusta.

ArnulfLouvanilainen  on kirjoittanut pitkän seitsemän osaa käsittävän hymnisarjan Salve Mundi salutare (Rhythmica oratio) jonka eri osat kuvaavat ja ylistävät kärsivän Jeesuksen jalkoja (Salve meum salutare / Ad Pedes), polvia (Salve, salve rex sanctorum / Ad Genua), käsiä (Salve, salve Iesu bone / Ad Manus), kylkeä (Salve, salve summe bonus / Ad Latus), rintaa (Salve mea salus Deus / Ad Pectus), sydäntä (Salve regis cor aveto / Ad Cor), sekä  kasvoja ja päätä (Salve Iesu reverende/ Ad Vultum, Ad Faciam, Ad caput: Salve caput cruentatun). Hymnisarjaa pidettiin kauan Bernhard Clairvauxlainen kirjoittamana, kunnes 1882 voitiin osoittaa toisin. Myöhemmin löydettiin Brysselissä käsikirjoitus vuodelta 1320, jonka mukaan Arnulf on kirjoittanut hymnisarjan. 

Hänen runojensa pohjalta saksalainen virsirunoilja Paul Gerhardt kirjoitti 1656 kustakin runosta virren. Käytössä niistä on säilynyt viimeinen virsi, joka kuvaa Kristuksen päätä, ”An das Angeschit; O Haupt voll But und Wunden”. Suomeksi tämä virsi on käännetty alkusanoin "Oi rakkain Jeesukseni" (suom. Julius Krohn 1880, Suomen evankelis-luterilaisen kirkon virsikirjan virsi 63). 

Arnulf Louvainilaisen runoelman pohjalta on tanskalainen Nicolai Severin Fredrik Grundtvig kirjoittanut virren "Hil dig, Frelser og Forsoner", joka seuraa myös Louvanilaisen käyttämää runomittaa. Virsi on Suomen evankelis-luterilaisen kirkon virsikirjan virsi 73 "Sinulle, oi Vapahtaja" Lauri Pohjanpään 1923 tekemänä suomennoksena.

Lähteet 

 Virsirunoilijat
 Apotit
 Keskiajan henkilöt
 latinankieliset kirjailijat
 Sisterssiläiset 

Vuonna 1250 kuolleet
All Christianity Ends

All Christianity Ends on Archgoatin EP-levy. Se julkaistiin 22. huhtikuuta 2022

Kappaleet

Arvostelut 
 Imperiumi: 7/10

Lähteet 

Archgoatin albumit
Vuoden 2022 EP:t
Serhi Žadan

Serhi Viktorovytš Žadan ()(s. 1974 Starobilsk, Ukrainan SNT, Neuvostoliitto) on ukrainalainen runoilija ja prosaisti. Hän on hyvin suosittu Ukrainassa. Kansasin yliopiston slaavilaisen kirjallisuuden professori Vitaly Chernetsky sanoo, että hän on kirjailijana kuin rocktähti, samalla tavalla kuin Byron oli aikanaan. Hän on suosittu Ukrainan ulkopuolellakin, erityisesti Saksassa ja Venäjällä.

Žadan on kotoisin Itä-Ukrainasta ja asuu Harkovassa. Hänen isänsä on kuorma-autonkuljettaja. Hän kirjoittaa ukrainaksi, mikä yhä 2000-luvulla on Žadanin mukaan poliittinen teko. Neuvostoajan Ukrainassa kirjallisuuden kieli oli venäjä, ukrainaa pidettiin vähäarvoisena ja maalaisena, ja vääristymä on ollut vallalla neuvostovallan kaaduttuakin.

Žadan on saanut vaikutteita lähtien amerikkalaisista beatrunoilijoista aina Arthur Rimbaudiin saakka, ja esikuviin kuuluu myös 1800-luvun ukrainalainen runoilija Taras Ševtšenko. Hän pitää itseään rauhanomaisena anarkistina ja on ylpeä ukrainalaisten anarkistisista perinteistä, joihin kuuluvat niin 1500–1600-luvun kasakat kuin vuosien 1918–1921 puolivirallinen anarkistinen Mahnovian tasavalta Krimin pohjoispuolella.

Žadan joutui vuoden 2014 mielenosoitusten aikaan pahoinpitelyn kohteeksi ja sairaalaan. Hän sanoi tuolloin, ettei pahoinpitely lannistanut häntä: ”En tahdo elää maassa, jossa on korruptiota ja vääryyttä. Miljoonien muiden ukrainalaisten tavoin haluaisin normaalin määrän valtaa. Diktatuuri ei ole normaalia, ja kansalla, joka ei protestoi vääryyttä vastaan, ei ole tulevaisuutta.”

Palkinnot ja tunnustukset
Lähde
 Angelus-palkinto, 2015
 Joseph Conrad-Korzeniowskin kirjallisuuspalkinto, 2009
 Jan Michalskin kirjallisuuspalkinto, 2014
 Hubert-Burda-Preis für junge osteuropäische Lyrik, 2006
 BBC Ukrainian Book of the Year Award, 2006, 2010 ja 2014
 Brücke Berlin -palkinto, 2014

Suomennettuja runoja
Julkaisussa: Nuori Voima: kirjallisen kulttuurin lehti  2018; nro 4 Runojen suomentajat Natalya Bekhta ja Matti Kangaskoski.
 Hullu
 Kolme vuotta olemme puhuneet sodasta
 Kuulokkeet
 Tuttavat hautasivat poikansa viime talvena

Lähteet

Aiheesta muualla

 Serhiy Zhadan Poetry Foundation (kaksi runoa)

Ukrainalaiset kirjailijat
Vuonna 1973 syntyneet
Elävät henkilöt
Favria

Favria () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 5 133 asukasta.

Lähteet

Aiheesta muualla

Torinon metropolikaupungin kunnat
Madeline Juno

Madeline Obrigewitsch (s. 11. elokuuta 1995),  tunnetaan paremmin taiteilijanimellään Madeline Juno, on saksalainen laulaja-lauluntekijä. Hän julkaisi ensimmäisen singlensä "Error" marraskuussa 2013.

Ennen uraa 
Madeline Juno syntyi 11. elokuuta 1995. Hänen isänsä on rumpali ja äitinsä pianisti.  Hän varttui Offenburg -Griesheimissa Schwarzwaldissa Saksassa.  Hän valmistui reaalikoulusta vuonna 2012  ja meni lukioon Lahrissa .  Kun Madeline Juno oli 6-vuotias, hänen äitinsä opetti soittamaan pianoa. 12-vuotiaana hän alkoi soittaa kitaraa ja kirjoittamaan omia kappaleitaan.

Ura 

Madeline Juno äänitti ensimmäiset kappaleensa ja latasi ne YouTubeen ollessaan 14-vuotias.  Lokakuussa 2012 hän lähti kiertueelle Tom Beckin  kanssa ja syyskuussa 2013 hän oli kiertueella Philipp Poiselin kanssa.  Vuonna 2013 Juno allekirjoitti levytyssopimuksen Universal Music Groupin kanssa.  Junon ensimmäinen single Error sai ensi-iltansa 14. syyskuuta 2013 YouTubessa.  Single julkaistiin virallisesti 1. marraskuuta 2013.  Kaksi viikkoa julkaisunsa jälkeen single nousi Saksan listalle sijalle 63.  Hänen ensimmäisen albuminsa, nimeltään The Unknown, oli alun perin tarkoitus julkaista tammikuussa 2014,  mutta päivämäärä siirrettiin 7. maaliskuuta 2014.  Juno esitti kappaleensa Error 23. marraskuuta 2013 televisio-ohjelmassa Verstehen Sie Spaß? .  Hän oli yksi kahdeksasta esiintyjästä, jotka kilpailivat Unser Song für Dänemarkissa, vuoden 2014 Eurovision laulukilpailun Saksan kansallisessa finaalissa Tanskassa.  Siellä hän esitti kappaleensa " Like Lovers Do ", mutta hänet äänestettiin pois ensimmäisen kierroksen jälkeen.  Tämä kappale on myös Pompeii -elokuvan soundtrackissa.  Hän oli osa finaalin saksalaista tuomaristoa. 

11. elokuuta 2014, joka oli myös hänen 19. syntymäpäivänsä, hän julkaisi musiikkivideon kappaleelle "Always This Way". 

Vuonna 2015 Madeline Juno julkisti toisen studioalbuminsa, Salvation . Muutama päivä myöhemmin hän julkaisi kappaleen Into the Night . Hänen ensimmäinen virallinen singlensä julkaistiin 12. helmikuuta 2016 ja sen nimi on Stupid Girl . Albumi julkaistiin kaksi viikkoa myöhemmin, 26. helmikuuta 2016. 

30. syyskuuta 2016 Juno julkaisi EP:n Waldbrand, joka sisältää viisi kappaletta, jotka ovat kaikki saksankielisiä. 

Tammikuussa 2017 hän julkaisi kappaleen Für Immer nimikkokappaleena elokuvalle Wendy – Der Film .  Muutamaa kuukautta myöhemmin Juno ilmoitti uuden studioalbuminsa DNA julkaistavan 8.9.2017, ja se on kokonaan saksankielinen.  Ensimmäinen single Still julkaistiin 5.5.2017 ja toinen, Gift, 28.7.2017.

Kiertueen jälkeen Juno julkaisi singlen Borderline 15.6.2018, joka on Was bleibt albumilla. Musiikkivideo kuvattiin Hongkongissa .  

6. syyskuuta 2019 Juno julkaisi neljännen studio albuminsa Was Bleibt. Viides albumi Besser kann ich es nicht erklären ilmestyi 14. tammikuuta 2022.

Diskografia

Studio-albumit

Singles

Viitteet

Ulkoiset linkit 

 Official website 
 Madeline Juno TikTok 
 Madeline Juno Twitter
 Madeline Juno Facebook
 Madeline Juno YouTube
Elävät henkilöt
Vuonna 1995 syntyneet
Saksalaiset poplaulajat
111 (luku)

111 (satayksitoista) on luonnollinen luku, joka tulee 110:n jälkeen ja ennen 112:a.

Matematiikassa 
 111 on yhdistetty luku.
 111 on puolialkuluku.
 111 on yhdeksänkulmioluku.
 111 on Harshad-luku.
 111 on onnenluku.
 111 on Pythagoraan kolmikon hypotenuusa: .
 111 voidaan ilmaista luvun 3 kolmen eri potenssin summana: .

Luonnontieteissä 
 Alkuaineiden jaksollisessa järjestelmässä 111 on röntgeniumin järjestysluku.
 111Cd on kadmiumin vakaa isotooppi.
 187Os on osmiumin vakaa isotooppi, jonka ytimessä on 111 neutronia.

Muualla 
 Seututie 111 kulkee Raaseporin alueella.

Lähteet

Aiheesta muualla 

Luonnolliset luvut
Johann Qvirsfeld

Johann Qvirsfeld (Quirsfeld) (22. kesäkuuta 1642, Dredsen, Saksa - 18. heinäkuuta 1686 Pirna, Saksa) oli saksalainen luterilainen kanttori, säveltä ja arkkidiakoni. Hän kirjoitti myös virsiä, musiikkia käsitteleviä kirjoja ja hartauskirjoja.

Qvirsfelt opiskeli Wittenbergin yliopistossa filosofiaa. Hän toimi Saksissa, Pirnan kaupungin pääkirkon St. Marien-kirkon kanttorina vuodesta 1760 sekä opettajana kaupungin koulussa. Hänet nimitettiin diakoniksi ja myöhemmin arkkidiakoniksi.

Johann Qvirsfeld kirjoitti useita hartauskirjoja ja aikanaan merkittävän musiikkioppikirjan Breviarium musicum (Pirna 1675). Kirjasta otettiin vielä painos hänen kuolemansa jälkeen. Hän julkaisi myös koraalikirjan Geistlicher Harfenklang auf zehn Saiten 1679, jossa oli yli 1000 virttä.

Qvirsfelft julkaisi 1682 huomiota saaneen hartauskirjan ”Himmlische Gartengesechellschaft”, joka ilmestyi myös suomeksi 1779 ”Mag. Joh. Qvirsfeldin Taiwallinen yrttitarhan-seura, josa on 41 kansapuhetta Christuxen ja yhden uskowaisen sielun wälilljä". Siitä on aikanaan otettu parikymmentä painosta, viimeinen 1903 Kirjassa, joka oli Kristuksen ja sielun välinen keskustelu oli myös Qvirsfeldin tunnetuin virsi "Schauet, schauet doch ihr Synder wies mit eurem Christus steht".

Virsi tuli Ruotsissa vuoden 1695 virsikirjaan. Virren on suomeksi kääntänyt ensimmäisenä Abraham Frosterus 1765. Siitä ilmestyi useita suomennoksia ja valittiin vuoden 1886 virsikirjan Julius Krohnin muodostamana alkusanoin: "Tulkaat kaikki, katsokaatte. Se on Suomen evankelis-luterilaisen kirkon virsikirjassa virsi 67, Cantemus -laulukirjassa laulu 88 ja Hengellisessä laulukirjassa laulu 102. 

Ruotsin kirkon virsikijassa on virrestä hieman erilainen versio, virsi 142, jossa virren 5. säkeistö on Anna-Maija Raittilan 1998 ruotsinkielisen virren mukaan kääntämä säkeistö.

Lähteet 

 Saksalaiset virsirunoilijat
 Vuonna 1642 syntyneet
 Vuonna 1696 kuolleet

 Saksalaiset henkilöt